Document ID: 32001D0177

Odločba Komisije
z dne 15. februarja 2001
o spremembi Odločbe 97/252/ES o začasnih seznamih obratov v tretjih državah, iz katerih države članice odobrijo uvoz mleka in mlečnih proizvodov za prehrano ljudi
(notificirano pod dokumentarno številko K(2001) 378)
(Besedilo velja za EGP)
(2001/177/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 95/408/ES z dne 22. junija 1995 o pogojih za pripravo seznamov obratov v tretjih državah iz katerih države članice dovolijo uvoz določenih proizvodov živalskega porekla, ribiških proizvodov ali živih školjk [1] za vmesno obdobje, kakor je bila nazadnje spremenjena z Odločbo Sveta 98/603/ES [2], in zlasti člena 5 navedene odločbe,
ob upoštevanju naslednjega:
(1) Odločba Komisije 95/340/ES [3], kakor je bila nazadnje spremenjena z Odločbo 96/584/ES [4], določa seznam držav nečlanic, od koder države članice dovolijo uvoz mleka in mlečnih proizvodov.
(2) Za države s tega seznama so zdravstveni in veterinarski uvozni pogoji ter zahteve za uvoz mleka in mlečnih proizvodov za prehrano ljudi predpisane v odločbah Komisije 95/342/ES [5] in 95/343/ES [6], kakor je bila nazadnje spremenjena z Odločbo 97/115/ES [7].
(3) Komisija je od določenih držav nečlanic prejela sezname obratov z jamstvi, da v celoti izpolnjujejo ustrezne zdravstvene zahteve Skupnosti in da bi bila v primeru, da obrat teh zahtev ne bi izpolnjeval, njegova izvozna dejavnost v Evropsko skupnost začasno ustavljena.
(4) Komisija je od določenih držav nečlanic prejela ustrezni načrt spremljanja ostankov škodljivih snovi in načrt spremljanja za mleko in mlečne proizvode za prehrano ljudi, kot to zahteva Direktiva 96/23/ES [8].
(5) Odločba Komisije 97/252/ES [9], kakor je bila nazadnje spremenjena z Odločbo 1999/52/ES [10], določa začasni seznam obratov iz držav nečlanic, od koder države članice dovolijo uvoz mleka in mlečnih proizvodov za prehrano ljudi.
(6) Določene države nečlanice so prijavile spremembe seznamov obratov iz Odločbe 97/252/ES in Komisiji zagotovile zadovoljiva jamstva, da izpolnjujejo relevantne zdravstvene zahteve Skupnosti za izvoz v Skupnost.
(7) Države članice so bile o teh spremembah obveščene po postopku iz člena 5 Odločbe 95/408/ES.
(8) Urad za prehrano in veterinarstvo je opravil preglede v večini držav s teh seznamov in obiskal reprezentativni vzorec obratov, da bi ugotovil njihovo izpolnjevanje zahtev Skupnosti ter veljavnost jamstev, ki so jih zagotovili pristojni organi.
(9) Na podlagi člena 2(4) Odločbe 95/408/ES se tisti obrati iz držav nečlanic, kjer Komisija še ni opravila pregledov na kraju samem, vendar izpolnjujejo vse druge pogoje iz člena 2(1), lahko uvrstijo na sezname. Vendar pa uvoz iz takšnih obratov ne bo upravičen do zmanjšane frekvence fizičnih pregledov.
(10) Na podlagi člena 5(4) Odločbe 95/408/ES Komisija redno sprejema odločbe, potrebne za posodobitev seznamov obratov, in jih objavi v Uradnem listu Evropskih skupnosti.
(11) Ukrepi, predvideni v tej odločbi, so v skladu z mnenjem Stalnega veterinarskega odbora -
SPREJELA NASLEDNJO ODLOČBO:
Člen 1
Priloga k Odločbi 97/252/ES se nadomesti s Prilogo k tej odločbi.
Člen 2
Ta odločba je naslovljena na države članice.
V Bruslju, 15. februarja 2001

Labels: 0
3
17
5